《春兴 其十四》
明代·黎景义

闻道桃源好避秦，半溪山水绿萝新。

细看造物初无物，却恐閒人是贵人。

岂有文章惊海内，犹将谈笑对风尘。落花踏尽游何处，时雨来观农扈春。

作者简介：黎景义（一六〇三—一六六二？），一名内美，字克和。顺德人。明思宗崇祯间诸生。黎遂球、陈邦彦、梁朝钟、陈子壮、张家玉等皆为其友。明清鼎革，奉母隐居桃山不出。著有《二丸居集》八卷。清陈伯陶编《胜朝粤东遗民录》有传。